Alpaka Story Pustekuchen (2202) mezgimo siūlai
Alpaka Story Pustekuchen Sudėtis: 85% merinosų vilna, 10% alpakų vilna, 5% linas Svoris: 100 g Ilgis: 400 m Rekomenduojamas virbalų storis: 3-4 mm Mezgimo tankis: 30 akių/42 eilės = 10 x10cm Alpaca Story Pustekuchen – žali atspalviai. Atraskite merinosų vilnos, alpakų vilnos ir lino kuriamą spalvų istoriją. Vienos spalvos kamuoliukai gali prasidėti ir baigtis skirtingais atspalviais. Alpaka Story – ilgi spalvų perėjimai ir visiškai natūrali sudėtis. Tai nauji siūlai Schoppel Wolle asortimente. Jie sujungia jau pažįstamą Schoppel Wolle dažymo technologiją su visiškai nauja sudėtimi. Naujieji siūlai suverpti iš ypač švelnios merinosų vilnos, kuri papildyta alpakų vilnos pluoštu bei linu. Abiejų rūšių vilnos suteikia siūlams minkštumo, švelnumo, šilumos, o linas – įdomios tekstūros. Siūlai lengvai melanžiniai ir nudažyti palaipsniui kintančiomis spalvomis. Jie tinka įvairiems aksesuarams, ypač šalikams, skaroms, taip pat lengviems, ploniems megztukams. Schoppel Wolle didžiuojasi savo gaminamų siūlų kokybe, pabrėždami vietinės gamybos svarbą (“made in Germany”). Žaliava siūlams gaunama iš Patagonijoje auginamų avių (kilmės vieta sertifikuota), kurios auga laisvai gamtoje ir nėra išnaudojamos masinei produkcijai. Vilnos kirpimas nežaloja gyvūno. Schoppel Wolle kompanija rūpinasi išlaikyti tvarius ryšius su žaliavos tiekėjais, kuria nevienadienius produktus. Tvarumas ir atsakomybė yra šios kompanijos vertybės. Nuo 2019 metų Schoppel Wolle siūlų gamyboje, kurių sudėtyje yra poliamido, naudoja tik biologiškai suyrančią (biodegradable) šio sintetinio pluošto formą. Tai nurodoma siūlų etiketėje. Nuo 2021 metų etiketėse atsirado dar vienas ženklas – Pro Quality – commitment to people, nature and animals. Schoppel Wolle siekia gaminti kokybiškus siūlus, tuo pačiu saugodami gamtą ir gyvūnus. Atnaujinamos gamybos technologijos ir kai kurių atsisakoma, tokių kaip ‘superwash’ apdirbimo. Todėl siūlai pažymėti ‘Pro Quality’ ženklu gali būti skalbiami tik rankomis arba skalbimo mašinoje, naudojant vilnos programą (tikrinkite etiketes!) Daugiau Schoppel Wolle siūlų rasite paspaudę čia. O idėjų, ką megzti iš šių kamuoliukų, rasite mūsų tinklaraštyje, Siūlo galo Facebook paskyroje arba Ravelry mezgėjų bendruomenės tinklalapyje.